Այս տարի իր հիմնադրման 80-ամյակն է պատրաստվում նշել Ստեփանակերտի Վահրամ Փափազյանի անվան պետական դրամատիկական թատրոնը: Ավելի ճիշտ` ոչ թե պատրաստվում է նշել, այլ պաշտոնապես լրանում է թատրոնի հիմնադրման հոբելյանը: Ուղղեցինք մեր խոսքը, որովհետև կարծես թե մոռացության է տրվել թատրոնի հոբելյանը: Իհարկե, նախնական պայմանավորվածություններ են ձեռք բերվել ՀՀ ժողովրդական արտիստ Վահե Շահվերդյանի հետ` այստեղ բեմադրելու Մուրացանի «Ռուզանը», սակայն հազիվ թե կարողանա Վ. Շահվերդյանը կյանքի կոչել իր բեմադրությունը, որովհետև թատրոնը զրկված է շենքից, աշխատելու տարրական պայմաններից: